 ኢላ ብምስንባድ ዝሓለፈቶ መከራ ዝቐለለዩ ሓይላ ከዲዕዋ ኣብ መንገዲ ተሰኒፋ ዝወደቐትሎም መዓልታት ቆጺራ ኣይትውድኦምን እያ ገዝኣ ዓጽያ ዝነብዓቶ ኣብ መንጎኣን ኣብ መንጎ እታ ጸባብ ገዝኣ ክትገድፎያ ትመርጽ ኣዲኣን ኣቦኣን ካብ ዝሞቱ ነዊሕ ጌሮም እዮም ኣብ ከፍለሃገር እትነብር ሓንቲ ሓፍቲ ኣላታ በላይነሽ ግን ኣበይ ከም እትነብር ኣይትፈልጥንያ ደሃይ ኣይለዋወጣንየን ኣብ ጎና ዘመድ ይኹን መሓዛ የለን ቦኽሪ ውላዳ ቅድሚ 20 ዓመትያ ካብ ሓደ ወታሃደር ዊሊዳቶ ብዙሕ ከይጸንሑ ግን ተፈላልዮም እቲ ቆልዓ ድማ ንርሑቕ ዘመድ ተዋሂቡ ሽዑ ትሕቲ ዕስራ ዓመት ዝነበረት በላይነሽ ምስ ካልእ ወታሃደር ሓዳር መስሪታ ኣብ መዓስከር ክትነብር ጀሚራ ንካልኣይ ወዳ ምስ ጠነሰት ኣብ 1993 2001 በዓል ቤታ ብሞት ተፈልዩ በዓልቤታ ብምንታይ ከም ዝሞተ ግን ኣይትፈልጥንያ ነይራ በዓልቤተይ እቲ ሕማም ኤድስ ከም ዘለዎ ኣይፈልጥንየ ነይረ ብውትህድርና ከይዱ ቆሲሉ መጺኡ ከምዚ ዓይነት ነገር ምንባሩ ግን ፈጺመ ኣይፈልጥንየ ነይረ ኩሉ ነገር ምስ ወለድኩየ ፈሊጠ ለካስ ሓደ ዓርኩ ይፈልጥ ነይሩዩ ነዚ ቆልዓ ኣውጽእዮ ኢሉኒ እምቧእ ውላደይ ንምታይ የወርድ? 